Amsonia

se egen seksjon

Amsonia er ei planteslekt i gravmyrtfamilien.

Artene er ett- eller flerårige urter som 12,5–120 cm høye. De har en opprett vekst og melkesaft, og de har aldri utløpere. Bladene sitter spredt, noe som er svært uvanlig i gravmyrtfamilien. Formen på bladene varierer fra eggformede og 2,5 cm brede til nåleformede blader som bare er 2 mm brede. Blomsterstanden er endestilt og er enten en halvskjerm, eller sammensatt av flere små kvaster. Blomstene er blå eller blåaktige med et sylindrisk kronrør som er dypt splittet i fem fliker, som overlapper på venstre side. Den befruktede blomsten utvikler seg til to opptil 10 cm lange belgkapsler. Frøene er sylindriske og mangler hår.

Amsonia finnes i mange ulike habitater. Noen vokser på våte steder, mens andre er ørkenplanter. Slekta omfatter 17 arter i Nord-Amerika, én i Japan og Kina, og én i Hellas og Tyrkia. Disse plantene har ingen nære slektninger, og slekta er plassert alene i stammen Amsonieae.

Arter 

 Amsonia ciliata
 Amsonia elliptica	
 Amsonia fugatei
 Amsonia grandiflora
 Amsonia hubrichtii	
 Amsonia illustris
 Amsonia jonesii
 Amsonia kearneyana
 Amsonia longiflora
 Amsonia ludoviciana
 Amsonia orientalis	
 Amsonia palmeri
 Amsonia peeblesii
 Amsonia repens
 Amsonia rigida	
 Amsonia salpignantha
 Amsonia tabernaemontana
 Amsonia tharpii
 Amsonia tomentosa

Litteratur

Eksterne lenker 
 

Gravmyrtfamilien